CELEX: E2010P0016
Language: el
Date: 2010-10-12 00:00:00
Title: Αίτηση, της 12ης Οκτωβρίου 2010 , του Oslo tingrett για την έκδοση συμβουλευτικής γνώμης από το Δικαστήριο ΕΖΕΣ στην υπόθεση Philip Morris Norway AS κατά Staten/Helse- og omsorgsdepartementet (Υπόθεση E-16/10)

17.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 50/5
            
         Αίτηση της 12ης Οκτωβρίου 2010 του Oslo tingrett για την έκδοση συμβουλευτικής γνώμης από το Δικαστήριο ΕΖΕΣ στην υπόθεση Philip Morris Norway AS κατά Staten/Helse- og omsorgsdepartementet
   (Υπόθεση E-16/10)
   2011/C 50/05
   Με επιστολή της 12ης Οκτωβρίου 2010, που παρελήφθη από τη γραμματεία του Δικαστηρίου στις 19ης Οκτωβρίου 2010, το Oslo tingrett (Ειρηνοδικείο του Όσλο) υπέβαλε προς το Δικαστήριο ΕΖΕΣ αίτηση για την έκδοση συμβουλευτικής γνώμης στην υπόθεση Philip Morris Norway AS κατά Staten v/Helse- og omsorgsdepartementet, όσον αφορά τα εξής ερωτήματα:
   
               1.
            
            
               Το άρθρο 11 της συμφωνίας ΕΟΧ έχει την έννοια ότι η γενική απαγόρευση κατά της έκθεσης προϊόντων καπνού αποτελεί μέτρο ισοδυνάμου προς ποσοτικό περιορισμό αποτελέσματος όσον αφορά την ελεύθερη κυκλοφορία των εμπορευμάτων;
            
         
               2.
            
            
               Αν υποτεθεί ότι υφίσταται περιορισμός, με ποια κριτήρια θα μπορεί να καθορισθεί εάν η απαγόρευση της έκθεσης προϊόντων καπνού, η οποία στοχεύει στη μείωση του καπνίσματος γενικά από το κοινό και ειδικότερα μεταξύ των νέων, είναι κατάλληλη και απαραίτητη για λόγους δημόσιας υγείας;